— Не зусім так. Трэба было падтрымаць сяброў, правесці, так бы мовіць, рэбрэндынг. І ў мяне з’явілася ідэя — чаму б не выпускаць упрыгожванні з гімнастычнай сімволікай? У замежжы гэта вялізная галіна вытворчасці — гэтак жа, як, да прыкладу, музычная сфера: выявы інструментаў, нот, скрыпічнага ключа. У той жа Італіі ці Іспаніі на кожным спаборніцтве — стэнд з аксесуарамі, прысвечанымі мастацкай гімнастыцы. Дзяўчынкі яго не мінаюць: літаральна кожная штосьці купляе, каб падкрэсліць сваю прыналежнасць да гэтага віду спорту. У нас пакуль гэта не распаўсюджана. Але ж можна паспрабаваць? Пачалі з мяне — зрабілі фігуркі з маёй выявай. Планавалі запусціць і іншых вядомых гімнастак, але распаўсюджванне ідзе пакуль цяжкавата. У чэрвені павінна адкрыцца інтэрнэт-крама, каб можна было разлічваць яшчэ і на замежны продаж, але на ўсялякую справу і яе “раскрутку” патрабуюцца грошы. Паглядзім, як будзе развівацца попыт.